Дразды (вадасховішча)

Дразды́ — вадасховішча на паўночна-заходняй ускраіне Мінска, на рацэ Свіслач. Уваходзіць у склад Вілейска-Мінскай воднай сістэмы.


Створана ў 1976 годзе плацінай на рацэ Свіслач для тэхнічнага водазабеспячэння і абваднення горада. Плошча 2,1 км², даўжыня 6Вадасховішча Дразды  км, найбольшая шырыня 0,6 км. Глыбіня дасягае 6 м, сярэдняя глыбіня 2,7 м, аб'ём вады 5,75 млн. м³, плошча вадазбору 649 км².

Дразды з'яўляюцца праточным вадасховішчам. Берагі ў асноўным нізкія, маецца 4 невялікіх вострава. Замярзае ў пачатку снежня, лёд (таўшчыня 50—60 см) трымаецца да 3-й дэкады красавіка. Водная расліннасць развіта слаба.

На лясістых берагах паўночна-заходняй часткі вадасховішча пабудаваны санаторыі і дзіцячыя аздараўленчыя лагеры, дзейнічае зона адпачынку са шматлікімі пляжамі і лодкавай станцыяй. Частка ўзбярэжжа аддадзена пад дачныя ўчасткі. Паміж Заслаўскiм вадасховішчам і Драздамі размешчаны канал для заняткаў воднымі вiдамi спорту. Дразды з'яўляюцца папулярным месцам летняй і падлёднай лоўлі рыбы.

 Літаратура 


 Спасылкі 
 Відэа на YouTube: Пад вадой на вадасховішчы Дразды
 Артыкул "Дамба ў Драздах стала смяротнай пасткай" 

Катэгорыя:Вілейска-Мінская водная сістэма
Катэгорыя:Вадасховішчы Мінска
Катэгорыя:Водна-зялёны дыяметр Мінска
Катэгорыя:З’явіліся ў 1976 годзе
Катэгорыя:1976 год у Мінску
Катэгорыя:Свіслач (прыток Бярэзіны)